BoardGameGeekis on lauamängufännidel igal aastal võimalus osaleda Secret Santa jõulukingivahetuses. Eelmisel aastal oli see minu jaoks liiga võõras teema, kuid sel aastal võtan juba isegi osa. Põhjuseks võib olla ka asjaolu, et nägin, millist nänni kõik möödunud aastal said. :)    Asja idee on siis selles, et kõikide Secret Santale registreerunud isikute  vahel loositakse välja nö salajane sihtmärk (ikka BGG kasutaja), kellele saadetakse võimaluse korral tolle  is olevad mängud. Muidugi mitte kõik, vaid valikuliselt - sobivas summas ja kättesaadavuses. Seetõttu tuleks oma soovinimekiri kriitilise pilguga üle vaadata, ega seal liiga kalleid ja võimatuid mänge ei ole, vastasel juhul ei hakka keegi midagi saatma. Võimalus on muidugi ka, et Secret Santa saadab mängud oma maitse järgi, kuid selliselt võib  pettumuse osaliseks saada, kui jõuluvana maitse ei vasta sinu omale.    Loomulikult peaks meeles pidama seda, et tähtis on saatmine, mitte saamine. Kuid samas on ootusärevus ikka päris suur, kas ja mis sealt postist siis tuleb. Vahepeal on võimalik oma väljavalitule Secret Santa nime all kirju saata. Soovid talle häid soove ning pikka kannatust. :)    Selleaastane registreerumine on nüüdseks lõppenud. Minu sihtmärk asub Ameerikas. Päris kaugel, kuid samas ei pea mänge ka Eestist saatma, vaid  võib tellida läbi Ameerika netipoe ning saata sealtkaudu kingisaajale. Tuleb odavam.    Lauamangud.ee osaleb samuti netipoena toetajate nimekirjas. Loodetavasti lähinaabritele tuleb see kasuks.